สวัสดีค่ะ ผู้เรียนทุกท่าน อาจารย์ขอยินดีต้อนรับผู้เรียนทุกคน
เข้าสู่รายวิชา Immunology หรือ
ภูมิคุ้มกันวิทยา ตลอดทั้งรายวิชานี้
จะมีอาจารย์เป็นผู้สอน อาจารย์ชื่อ ดร.ผุสดี แผ่นสุวรรณ์
เป็นอาจารย์ประจำคณะสหเวชศาสตร์
มหาวิทยาลัยนเรศวรค่ะ
ระบบภูมิคุ้มกัน หรือ immune system
คือ หนึ่งในกลไกการทำงานของร่างกาย
ที่ทำหน้าที่ปกป้องดูแลร่างกายของมนุษย์
ให้รอดพ้นจากสิ่งแปลกปลอม ที่เป็นอันตรายกับร่างกาย
ความมหัศจรรย์ของระบบภูมิคุ้มกัน
คือ การมีการทำงานที่เป็นระบบ
คล้ายกองทัพทหาร ที่คอยตรวจตรา และทำลายสิ่งแปลกปลอม
ที่อาจบุกรุกเข้ามา และก่อให้เกิดความเจ็บป่วยได้
หากสิ่งแปลกปลอมนั้น
มีความสามารถ ในการบุกรุกเข้ามาในร่างกาย
ระบบภูมิคุ้มกัน ก็ยังมีกองทัพเสริม ที่เข้า
มาช่วยกันทำหน้าที่ทำลาย และกำจัดสิ่งแปลกปลอมนั้น
ให้หมดไปจากร่างกายของเรา
ได้อย่างเป็นระบบ เป็นผลให้ร่างกายของมนุษย์
มีสุขภาพที่ดี
และปราศจากเชื้อโรคตลอดเวลา
ในร่างกายของเรา ยังมีเซลล์ในระบบภูมิคุ้มกัน
ที่คอยทำหน้าที่ตรวจตรา และกำจัดสิ่งแปลกปลอมต่าง ๆ
มีความสามารถในการแยก
สิ่งแปลกปลอม ออกจากเซลล์ร่างกายของเราได้
นอกจากนี้ เซลล์ในระบบภูมิคุ้มกัน
ยังสามารถเปลี่ยนแปลงไปเป็น Memory cell หรือเซลล์ความจำ
เพื่อทำหน้าที่ตอบสนองต่อการติดเชื้อโรคชนิดเดิมในครั้งที่ 2
ให้เป็นไปอย่างรวดเร็ว และมีประสิทธิภาพมากขึ้น
ดังนั้น ในรายวิชานี้ จึง
มุ่งหวังให้ผู้เรียน สามารถอธิบายความหมายของ
ระบบภูมิคุ้มกัน เซลล์และอวัยวะที่เกี่ยวข้องกับระบบภูมิคุ้มกัน
กลไกการตอบสนองของระบบภูมิคุ้มกัน
ที่มีมาแต่กำเนิด และระบบภูมิคุ้มกันแบบปรับได้
ผู้เรียนสามารถอธิบายความหมาย คุณสมบัติ
และชนิดของแอนติเจน แอนติบอดี
ระบบคอมพลีเมนท์ กระบวนการนำเสนอแอนติเจน และการตอบสนอง
ของ T lymphocyte ได้ ผู้เรียนสามารถอธิบาย
ปฎิกิริยาและผลของปฎิกิริยาระหว่าง
แอนติเจนและแอนติบอดี
และการนำไปใช้ประโยชน์ทางด้านการแพทย์ได้
ผู้เรียนสามารถ
อธิบายภาวะภูมิต้านทานเนื้อเยื่อตนเอง และการตอบสนองของระบบภูมิคุ้มกัน
ต่อการติดเชื้อได้
ระบบภูมิคุ้มกัน ถือเป็นปราการด่านสำคัญ ของ
สุขภาพร่างกาย หากอยากมีสุขภาพที่ดี จึงควรหันมาใส่ใจ
เกี่ยวกับเรื่องของระบบภูมิคุ้มกันร่างกายให้มากขึ้น หากท่านสนใจอยาก
เรียนรู้เกี่ยวกับเรื่องของระบบภูมิคุ้มกัน
อย่าลืมลงทะเบียนเรียนรายวิชานี้
ในระบบ Thai Mooc นะคะ
